Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Xi mistoqsijiet bdew jittantawni meta ddecidejt li nibda dan il- blog : Dan mhux ħala ta' żmien ? Ftakru li jien ninstab barra minn Malta . U ta' barra mod ieħor . . . Hawnhekk il- ħajja mgħaġġla . U m' hawnx ħala ta' ħin . Ħajja wisq mgħaġġla . . . Staqsu 'l dawk li kienu l- Awstralja . Jew dawk li kienu l- Kanada . Probabbli ma tantx . Skużawni ta' kull żball ta' natura ortografika jew grammatika . U bħal ma forsi ndunajtu bħalissa għandi ' self - consciousness ' kbira bil- ' ħ ' , ' ġ ' , ' ż ' , ' ċ ' u ' għ ' , li tant jien kburi bihom . U qed nagħmel sforz KBIR biex nużhom . U probabbli daqt taqbiżli . Hemm ċans kbir li bħal ma bdejt ħafna affarijiet f' ħajti u ma komplejthomx , tiġri l- istess ħaġa b' dan il- blog . Fost l- affarijiet li bdejt u ma komplejtx kien hemm l- ornitoloġija ( kont inrabbi s- summien meta kont żgħir , u ż- żebri wkoll ) , ħafna dieti differenti , kull forma ta' attivita' fiżika jew sportiva , l- istudji ta' l- inġinerija ( hekk tinkiteb ? ) , ħafna kotba ( fosthom V ta' Pynchon , ppruvajt darbtejn , ma rnexxilix , A Brief History Of Time ta' Hawking , u l- User Manual tal- Mac li għadni kif xtrajt , insomma dak ma' jgħoddx . . . ) . Min jimpurtah mill- blog ta' Sandro Zerafa ? Għidt lili nnifsi li blog jista' jkun terapewtiku . Blog jista' jgħini f' dawk il- mumenti ta' nuqqas ta' spirazzjoni , meta ma jkollix aptit nistudja l- kitarra . ( Għalkemm ilhom jgħiduli għoxrin sena li biex nistudja l- kitarra m' hemmx bżonn ispirazzjoni . Dixxiplina biżżejjed ) . Blog jista' jgħini biex nirrikonċilja ruħi mall - lingwa maltija . Blog HEMM ĊANS li jgħini f' dawk il- mumenti ta' nhar it- tlieta filgħaxija meta niġi lura mill- konservatorju ta' Pontault Combault ( tispelliha Ponto ' Kombo ' ) , belt fis- suburbs ta' Pariġi ( mhux is- suburbs ta' La Haine ta' Kassovitz , le , dawk ħafna iktar interessanti ) , probabbli l- iktar suburb boring ta' Pariġi , fejn il- livell ta' attivita' huwa komparabbli ma' dak tan- Nadur il- Ħadd wara nofs in- nhar f' Awissu . Qisha pittura ta' Edward Hopper mingħajr il- valur estetiku . Kull nhar ta' tlieta jiena ngħallem il- kitarra fil- konservatorju ta' Pontault Combault . U din il- belt tispira ġo fija VOJT kbir . Nkellimkom iktar tard dwar Ponto ' Kombo ' u l- effett soporifiku ta' din il- belt . Imma issa ħa jkolli mmur . Ghax sar il- ħin . U l- ħajja hawnhekk mgħaġġla . . . . Ta' barra . . . . Merħba Sandro ! Nawguralek li tkompli b' dan il- blogg . Aktarx narak Pariġi jekk tkun hemm fil- bidu ta' Lulju . Nerġa' nkellmek meta jasal il- waqt il- każ . Prosit ħafna u nawguralek li tkompli b' dan il- blogg . Bhal ma tista tara , għandi li stess problema tieghekk tal- kitba bil- Malti imma f' modd ħafna aktar serju . Ghallekk qed nikopja xi frażi lawn u l ' hemm minn għand dak li kiteb Toni Sant . Nerga' nkellmek meta jasal il- bidu ta' Pariġi .